སངས་རྒྱས་ཆོས་ལུགས་ལ་མཚོན་ན།ཆོས་སྲིད་ཟུང་འབྲེལ་ལམ་ལུགས་ཕྱག་བསྟར་གྱིས་ཕྱི་ལོ་༢༠༡༡ལོ་བར་དུ་རྒྱལ་བོའི་གོ་ས་ཆོས་པས་བཟུང་བ་དང་།དེང་གི་བར་སྔར་གྱི་སྐུ་གཤེན་གྱི་གོ་ས་ཆོས་དགེ་དང་ཆོས་སྐྱོང་ལ་གཏད་ཡོད།ཡིན་ནའང་།གཞུང་ལུགས་ཀྱི་ཆ་ནས་སྟོན་པ་ཤཀྱཱ་ཐུབ་པ་མཆོག་གིས་༼དགེ་སློང་དག་གམ་མཁས་རྣམས་ཀྱིས།བསྲེག་བཅད་བརྡར་བའི་གསེར་བཞིན་དུ།ལེགས་པར་བརྟག་ལ་ང་ཡི་བཀའ།བླང་བར་བྱ་ཡི་གུས་ཕྱིར་མིན་༽ཞེས་རྒྱས་བཅད་ཡོད་པས།སངས་རྒྱས་ཆོས་ལུགས་ཀྱི་རྗེས་འཇུག་པ་ཞིག་ཡིན་ན་ལམ་ཁ་འདི་ལས་འདའ་ཐབས་མེད་ལ།འདོད་མིན་ལས་ལྡོག་ནས་ངེས་པར་དུ༼བསྲེག་བཅད་བརྡར་གསུམ༽ཉམས་ལེན་གནང་དགོས་ཀྱི་ཡོད་པ་མ་གཏོགས་གླེགས་བམ་ནང་སྦས་ནས་འཇོག་པའི་དུས་རབས་ཡོལ་ཟིན།